Alex Saaremaa

Alex Saaremaa (sündinud 18. detsembril 2000) on eesti võrkpallur. Ta kuulub 2018. aastast Eesti võrkpallikoondisse ja mängib hooajast 2022/23 Belgia kõrgliigaklubis Lindemans Aalst.

Sportlaskarjäär

Eesti võrkpallikoondis
Alex Saaremaa kutsuti Eesti võrkpallikoondise juurde 2018. aastal B-koondisse. Ta on esindanud Eestit Euroopa Liiga alagrupiturniiridel kolmel aastal (2021, 2022 ja 2023). Euroopa meistrivõistluste finaalturniiril ta koondisse mahtunud ei ole.

Klubivõrkpall
Meistriliiga tasemel alustas Alex mängijakarjääri 2017/18 hooajal Tartu meistriliiga klubis Bigbank Tartu, olles ise vaid 16-aastane. Klubi sai Eesti karikavõistlustel ja Eesti meistrivõistlustel teise koha, Alex oli sel hooajal rohkem varumängija rollis. Järgneval hooajal jätkas Alex meeskonnas, kuid oli jätkuvalt pigem vahetusmängija rollis. Klubi võitis Balti liiga ja sai Eesti meistrivõistlustel teise koha. Alex jätkas samas võistkonnas ka hooajal 2019/20, kui murdis end põhimängijate hulka. Sel hooajal võideti Eesti karikavõistlused; võrkpalli hooaeg katkestati kevadel ning teisi tiitleid välja ei mängitud. Oma neljandal hooajal Bigbank Tartus saavutati Eesti karikavõistlustel teine koht ning võideti Eesti meistritiitel.

Tihedam hooaeg Bigbank Tartuga oli viies (2021/22), kui klubi osales esimest korda CEV Meistrite Liigas ja samuti hiljem CEV Cupil. Kummaski sarjas ei õnnestunud eelringidest edasi saada. Klubi võitis kõik kohalikud sarjad: Eesti karikavõistlused, Eesti meistrivõistlused ja Credit24 meistriliiga.

Hooajaks 2022/23 sõlmis Alex esimese lepingu välisklubiga, siirdudes Belgia kõrgliigaklubisse Lindemans Aalst. Klubi osales CEV Challenge Cupil, kus langeti konkurentsis 1/8 finaalis. Belgia karikavõistlustel tuli 1/4 finaalis Renet Vankri ja Henri Treiali koduklubi Maaseiki Greenyardi paremust tunnistada. Belgia meistriliigas lõpetati põhiturniir kuuendana, millega pääseti tugevamasse, play-off alagruppi, kus saadi viies koht ja finaali ei pääsetud. Klubi mängis veel pileti eest CEV Challenge Cupi järgmiseks hooajaks, kuid seda võita ei suudetud ning hooaeg lõpetati kuuenda kohaga. Saaremaa hooaeg algas keeruliselt ning palju tuli täita varumängija rolli, kuid hooaja keskel toimunud peatreeneri vahetusega kasvas ka Saaremaa mänguaeg ja hooaja otsustavaks faasiks oli ta tõusnud meeskonna põhimängijaks. Enne hooaja lõppu pikendas ta lepingut klubiga ka hooajaks 2023/24.

Saavutused
Balti liiga
2018/19  Bigbank Tartuga
2021/22  Bigbank Tartuga

Riikide meistrivõistlused
2017/18  Eesti meistrivõistlused Bigbank Tartuga
2018/19  Eesti meistrivõistlused Bigbank Tartuga
2020/21  Eesti meistrivõistlused Bigbank Tartuga
2021/22  Eesti meistrivõistlused Bigbank Tartuga

Riikide karikavõistlused
2017/18  Eesti karikavõistlused Bigbank Tartuga
2019/20  Eesti karikavõistlused Bigbank Tartuga
2020/21  Eesti karikavõistlused Bigbank Tartuga
2021/22  Eesti karikavõistlused Bigbank Tartuga

Viited

Välislingid
Alex Saaremaa Mängija profiil CEV kodulehel
Alex Saaremaa Volleybox
Alex Saaremaa Nisse Huttunen International Sports Agency
Alex Saaremaa Eesti Võrkpalli Liit

Eesti võrkpallurid
Sündinud 2000